Public procurement notice: Prior Information Notice Without Call For Competition
Published: 2022-04-27
Buyer: Keva
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on kutsu markkinavuoropuheluun koskien Kevan suunnittelemaa ohjelmisto-omaisuuden hallintajärjestelmä ja -palvelut hankintaa.
Hankinnan kohteena on ohjelmisto-omaisuuden hallintajärjestelmä SaaS-palveluna sekä siihen liittyvät lisenssit ja tarvittavat integraatiot. Hankinnan kohteena on myös ohjelmisto-omaisuuden hallintapalvelut sekä konsultointipalvelut ohjelmisto-omaisuuden optimointiin ja hallinnointiin, lisenssiehtojen tulkitsemiseen, ohjelmistolisenssien hankintaan ja mahdollisiin ohjelmistoauditointeihin. Suunnitellun hankinnan kohdetta on kuvattu tarkemmin tämän ennakkoilmoituksen kohdassa "Kuvaus hankinnasta ".
Markkinavuoropuheluun osallistuville toimittajille lähetetään ilmoittautumisen jälkeen tarkempi kuvaus suunnitellusta hankinnasta ja mahdollisesti muuta tarjouspyyntömateriaalia sekä hankinnan kohteeseen ja toteuttamistapaan liittyviä kysymyksiä. Markkinavuoropuhelu koostuu siten tarjouspyyntömateriaalin kommentoimisesta ja hankintayksikön esittämiin kysymyksiin vastaamisesta. Markkinavuoropuhelun tarkoitus on kartoittaa kiinnostuneita toimittajia, tunnistaa erilaisia ratkaisuvaihtoehtoja ja saada tietoa suunnitteilla olevaan hankintaan liittyen. Kyseessä ei ole tarjouspyyntö tai hankintailmoitus eikä ilmoitus käynnistä hankintaa. Markkinavuoropuhelu käydään suomeksi yhdessä tai useammassa vaiheessa. Hankinnasta kiinnostuneita pyydetään ilmoittautumaan markkinavuoropuheluun kohdassa "Lisätiedot" esitettyjen ilmoittautumisohjeiden mukaisesti.
Hankinnan kohteena on ohjelmisto-omaisuuden hallintajärjestelmä SaaS-palveluna sekä siihen liittyvät lisenssit, tarvittavat integraatiot ja koulutuspalvelut. Järjestelmä sisältää lisenssiomaisuuden hallinnan, laiterekisten sekä mahdollistaa sovellushallinnan automatisointia. Hankinnan kohteen on myös ohjelmisto-omaisuuden hallintapalvelut sekä konsultointipalvelut ohjelmisto-omaisuuden optimointiin ja hallinnointiin, lisenssiehtojen tulkitsemiseen, ohjelmistolisenssien hankintaan ja mahdollisiin ohjelmistoauditointeihin.
Ohjelmisto-omaisuuden hallintapalvelujen keskeinen tavoite on tuottaa säästöjä Kevalle mm. ohjelmistolisenssien käytön optimoinnilla sekä vähentää riskiä toimia ohjelmistojen käyttöoikeusehtojen vastaisesti.
Hallintajärjestelmä tulee olemaan erittäin keskeisessä roolissa Kevan ohjelmisto-omaisuuden hallinnassa. Järjestelmän tuottamien raporttien ja ohjelmisto-omaisuuden hallintapalvelun avulla Kevan on mahdollista optimoida lisenssien käyttöä esimerkiksi poistamalla työasemalisenssejä sellaisista käyttökohteista, joissa ohjelmistoa ei käytetä.
Järjestelmällä tullaan seuraamaan Kevan työasemia ja palvelimia sekä mahdollisesti mobiililaitteita. Palvelimet sijaitsevat Kevan omassa konesalissa, pilvipalvelussa, esim. Azure tai kumppanien konesalissa.
Järjestelmä kerää tietoa laitteista (työasemat, palvelimet, mahdollisesti mobiililaitteet), laitteisiin asennetuista ohjelmistoista ja niiden käyttöasteista sekä käyttäjistä. Järjestelmä löytää asennetut ohjelmistot joko itse oman agenttinsa avulla tai käyttämällä olemassa olevia tietolähteitä (esim. SCCM). Siihen on rakennettu sisään oma sovelluskirjasto ohjelmistojen tunnistamista varten, ja se automaattisesti kykenee tunnistamaan asennetut sovellukset, yhdistämään löydetyt asennukset ja hankitut lisenssit ja tekemään oman analyysin compliance-tilasta. Järjestelmän sovelluskirjasto on laaja ja tunnistaa kaikki suurimpien valmistajien sovellukset (esim. Microsoft, Adobe, Oracle, IBM, Nutanix ja Red Hat) sekä lukuisan määrän pienempien valmistajien tuotteita. Sovelluskirjastoa päivitetään aktiivisesti, ja uudet löydökset lisätään sinne hyvin pienellä viiveellä.
Pyydämme kilpailutuksesta kiinnostuneita toimittajia ilmoittautumaan markkinavuoropuheluun mahdollisimman pian, mieluiten 30.4.2022 mennessä.
Huomioittehan, että kyseessä on ennakkotietoilmoitus. Tällä ilmoituksella ei pyydetä tarjouksia. Tässä ilmoituksessa esitetyt tiedot ovat alustavia ja suuntaa antavia ennakkotietoja. Markkinavuoropuheluun vastaaminen ei sido toimittajaa myöhemmin mahdollisesti toteutettavaan tarjouskilpailuun osallistumiseen. Markkinavuoropuhelu ei sido ketään osapuolta. Markkinavuoropuhelu ei velvoita suorittamaan hankintaa.